runetrust/blame-folketinget-dk huggingface dataset:
Leila Stockmarr (EL), 2024-12-06:
For i Enhedslisten synes vi ikke, at vi med god fornemmelse i maven kan kalde os et foregangsland, hvis vi, som Klimarådet påpeger, ikke i langt højere grad undlader at lægge beslag på så uforholdsmæssig stor en andel af de globale ressourcer, som hele verden skal bruge til den grønne omstilling.
Kristen Touborg (SF), 2004-12-02:
Allerede for flere år siden fremsatte vi forslag om initiativret til borgerne, sådan at en vis procentdel af borgerne enten kunne kræve forslag eller ideer udsendt til folkeafstemninger, eller, som man i dag har i nogle delstater i Tyskland, mulighed for at kræve spørgsmål behandlet i kommunalbestyrelsen.
Jens Joel (S), 2019-11-19:
Nu nævner ordføreren selv Langkaer Gymnasium, som jo også ligger i den by, jeg selv bor i, og Langkaer Gymnasium var for ikke ret mange år siden faktisk et sted – det er stadig væk et godt gymnasie – der blev valgt af mange forskellige grupper i Aarhus, fordi det faktisk havde en mangfoldighed, men også var et gymnasie, der tilbød mange forskellige ting.
Peter Duetoft (CD), 2000-05-15:
Er det så ikke rimeligt, ligegyldigt hvor mange medlemmer den organisation har, at man siger: Her har vi en organisation, der kender det, her har vi en entreprenør, her har vi nogle, der ved noget om disse projekter, eller som selv har skabt nogle projekter, og som vi så kan udnytte i vores bistandsarbejde.
Samira Nawa (RV), 2023-12-07:
For det er sådan, jeg hører udenrigsministeren, altså at man heller ikke kan støtte det ændringsforslag, der er blevet til i et samarbejde mellem ordførere fra Radikale Venstre, Alternativet og Enhedslisten og i øvrigt også i tæt samarbejde med forslagsstillerne.
Aage Frandsen (SF), 2002-04-24:
Baggrunden for dette spørgsmål og et tidligere stillet skriftligt spørgsmål er, at det punkt i regeringens 10 punkter vedrørende folkeskolen, som vedrører 10. klasse, er meget uklart formuleret. Det kan opfattes som en ren notering af, at man ifølge den eksisterende lov efter 3 års forløb skal evaluere, men det kan også opfattes på en anden måde, når man udtrykker det på den måde, nemlig at det specielt skal rettes mod dem, der har særligt behov for et ekstra år.
René Christensen (DF), 2019-11-07:
Så er det rigtigt, at det kommer fra nogle lande, hvor der kan være nogle udfordringer, men hvis man bare tager Yangtzefloden i Kina, bor der altså en halv milliard mennesker langs Yangtzefloden, som ikke har kloakering og ikke har affaldshåndtering; de bruger floden til bl.a. at komme af med deres plastik.
Jeppe Kofod (S), 2004-05-27:
Selv Verdensbanken har sagt, der er behov for en fordobling af ulandsbistanden på globalt plan, hvis vi skal nå 2015-målene, men så skærer den danske regering som et af de få donorlande i bistanden, oven i købet i en situation, hvor EU har forpligtet sig til samlet set at øge bistanden.
Lisbeth Bech-Nielsen (SF), 2025-06-04:
»Folketinget noterer sig Erhvervsministeriets uafhængige »Undersøgelse af Søfartsstyrelsens rolle forud for branden på Scandinavian Star«, som blev offentliggjort den 5. september 2022, og som konkluderede, at »der skulle have været foretaget havnestatskontrol af Scandinavian Star inden første afgang med passagerer«.
Carsten Bach (LA), 2019-04-04:
Naturpakken er et godt og stort første skridt på vejen mod helt at afvikle kommercielle aktiviteter på statens arealer, men selv om det er langt, langt mere end noget andet flertal i Folketinget nogen sinde har gjort for mere fri og vild natur på statens arealer, vil vi i Liberal Alliance ikke lade os nøje med det.
Karen Hækkerup (S), 2013-05-23:
Der er henvist til, at justitsministeren i et svar på spørgsmål 1005 har oplyst, at kommunen havde bevilget en protese til en fængslet udlænding, der samtidig var udvist, med hjemmel i servicelovens § 112, jævnfør § 2. Justitsministeriet har til brug for behandling af dette forslag oplyst, at udviste udlændinge, der er idømt frihedsstraf, og som samtidig er udvist, ikke efter udlændingelovgivningen har lovligt ophold her i landet under afsoningen.
Lotte Rod (RV), 2024-04-23:
Jeg gad godt, at vi virkelig undersøgte og fik beskrevet de forløb, altså de mange møder, man skal igennem, for jeg gad godt at give den anerkendelse for alt det, som vi alle sammen modtager masser af beskrivelser af, altså hvad det er, mennesker med handicap oplever, og få det hele frem og få det systematiseret, sådan at vi kan lære af det, og sådan at vi kan lave det om, og så vi kan lave noget, der giver mening.
Simon Kollerup (S), 2021-03-09:
Det er en frist, som desværre ikke kan overholdes, fordi høringen af havplanen er udskudt, med henblik på at planen kan tage hensyn til Miljøministeriets arbejde med eventuel udpegning af nye beskyttede naturområder efter havstrategidirektivet, og det arbejde har altså vist sig mere tidskrævende, end det først var antaget.
Mattias Tesfaye (S), 2017-02-01:
Men hvis ministeren ønsker en orientering fra partierne om vores holdning, inden et lovforslag bliver fremsat, fordi det efter ministerens opfattelse er sådan, at der foreligger en politisk aftale, vil jeg da anbefale ministeriet at fremsende lovforslaget, inden det sendes i høring, til de partier, som ministeren mener at der er en aftale med – sådan foregår det i hvert fald på alle andre ministerområder, som jeg er beskæftiget med – og så skriver man lige en mail tilbage, at det er i forlængelse af det, der er aftalt, og så kan det sendes i høring.
Lars Løkke Rasmussen (V), 2009-05-11:
Vi vil investere i grøn forskning og udvikling, sådan som vi allerede har gjort det på energiområdet, som vi gør det på transportområdet, og som vi vil gøre det på miljø- og landbrugsområdet, kort sagt på de områder, som er helt centrale for vores omstilling til en grøn vækst-økonomi.
Anne Grete Holmsgaard (SF), 2004-03-17:
Jeg synes, det er synd, hvis forslaget bare skal dø med denne her første behandling, for jeg synes faktisk, at der er et udmærket grundlag at arbejde videre med i udvalget, også selv om jeg er helt på det rene med, at der er et flertal, som ikke havde tænkt sig bare at give sig på det her område, men synes, at det på ingen måde bør inkorporeres i dansk ret.
Keld Albrechtsen (EL), 2002-10-10:
Det vil vi gerne deltage i fra Enhedslistens side, således at vi f.eks. kan sikre, at de ressourcer, den eksperterfaring osv., der er omkring forsøgsfiskeri, bæredygtigt fiskeri osv., ikke går tabt, men kan videreføres på en ordentlig måde.
Manu Sareen (RV), 2011-11-17:
For at fastholde det folkelige engagement i det nordiske samarbejde er det til gengæld vigtigt, at det, vi laver i Nordisk Råd og i Nordisk Ministerråd, både er synligt og relevant for borgerne, og der tror vi alle sammen har et ansvar for at sætte det på dagsordenen, så det glæder mig rigtig, rigtig meget, at hr. Bertel Haarder, har jeg lagt mærke til, er en af dem, der går forrest, når det handler om artikler, debatindlæg osv.
Rune Lund (EL), 2018-09-06:
Og vi håber på, at vores plan »100 dage med Enhedslisten« kan genskabe troen på, at politik kan gøre en forskel; at det ikke bare er lige meget, hvem der sidder på magten; at det ikke nødvendigvis behøver at være sådan, at uanset hvem der sidder på magten, bliver der ført højreorienteret nedskæringspolitik.
Line Barfod (EL), 2010-11-09:
Ordet modtage- og omsorgscentre, som man vil til at oprette, lyder jo vældig sympatisk, men i Enhedslisten deler vi de mange høringsparters, bl.a. Red Barnets, Børns Vilkårs og Amnestys opfattelse af, at der i den grad er grund til at være skeptisk over for, om børnenes vilkår er gode nok på de her centre – både i forhold til børnenes mulighed for at udvikle sig og i forhold til børnenes sikkerhed.
Lotte Henriksen (S), 1997-10-30:
Men i forlængelse af det svar, jeg fik, og hvoraf jeg forstod, at det er 0,8 pct. - altså svarende til det, som V og K har peget på - man gerne vil nedsætte dansk ulandsbistand til, vil jeg spørge: Vil man så ændre den fattigdomsorientering, der ligger i den nuværende ulandspolitik, eller vil man stadig fastholde den?
Anders Fogh Rasmussen (V), 2007-01-17:
At sige her i dag, at der er meget, der tyder på, at de har udleveret fanger, udenlandske fanger til tortur, synes jeg er en meget grov anklage mod danske soldater, i betragtning af at vi faktisk har undersøgt sagen og påstandene ikke har kunnet bekræftes hverken af det udsendte danske militærpersonel eller fra officiel amerikansk side.
Anne Baastrup (SF), 2011-04-05:
I virkeligheden er det ikke specielt dyrt at få etableret en børneombudsmandsinstitution, så jeg håber inderligt, at Venstre, De Konservative og Dansk Folkeparti med baggrund i den debat, vi har nu, med baggrund i den viden, som jo langsomt arbejdes ind, også i højrefløjen i Folketinget, måske om et års tid vil kunne konstatere, at dette er en rigtig god idé, fordi vi så sætter fokus på børns rettigheder, sætter fokus på, at børn skal have mulighed for at rette henvendelse til nogen, mulighed for, at der er nogen, der taler deres sag, mulighed for, at ombudsmanden kan give et svar på, hvordan man løser de mange konkrete sager.
Peter Kofod (DF), 2018-11-06:
Den har jo det klare sigte, at færre børn og unge skal hvirvles ud i et miljø, hvor man ikke kan bunde; at færre børn og unge skal være en del af et kriminelt miljø, hvor man meget tidligt får startet med at begå kriminalitet og ikke rettes op og så til sidst ender med at sidde i et voksenfængsel, ikke som barn i et voksenfængsel, for det gør vi ikke i Danmark, det kunne vi ikke drømme om at gøre i Danmark, men fordi vi ikke ønsker, at børn og unge, der meget tidligt får en skæv start på tilværelsen og roder sig ud i kriminalitet, skal vokse op og blive voksne kriminelle, der kommer til at spilde størstedelen af deres liv i fængslerne med masser af ofre til følge.
Jacob Buksti (S), 2002-05-17:
Derfor: Hvis de 1,5 mia. kr. virker, som hr. Hans Andersen mener, de skal, så er der sådan set ikke brug for det her forslag, og hvis de ikke gør, så er det her altså en opdeling af adgangen til sundhedsbehandling i det her land, så der er en 1. division og en 2. division og en 3. division, og dem, som det især retter sig efter, de virkelig svageste, er overhovedet ikke omfattet af det her.
Carsten Hansen (S), 2006-01-11:
Men det får mig så til at spørge, om ikke ministeren mener, at det med det befolkningsunderlag, der er på Sydfyn, kunne lykkes at skabe en retskreds på niveau med mange andre lidt mindre retskredse med kvalitet og indhold, der vil sikre borgerne på Sydfyn, uden at ministeren her skal give et tilsagn.
Ane Halsboe-Jørgensen (S), 2024-02-08:
Lige præcis i den her sammenhæng vil jeg sige, at nu talte jeg tidligere om mandatet fra Europaudvalget, og det, regeringen jo har bedt om mandat til, er at få lov til at lægge afgørende vægt på det, dvs. retten til at sige nej, hvis det på nogen måde kompromitterer vores danske arbejdsmarkedsmodel.
Charlotte Broman Mølbæk (SF), 2022-03-16:
Jo, men der er meget mere end psykiatri, når vi snakker om børns og unges trivsel, og der håber jeg, at ministeren kan svare på, om ministeren også har tænkt sig at invitere tværsektorielt ind i en handleplan for, hvordan vi hjælper børn og unge i deres trivsel; vi snakker også om skole, vi snakker om daginstitutioner, vi snakker om det sociale område, for at vi lige præcis kan gå ind og hjælpe de her børn.
Bruno Jerup (EL), 1997-10-28:
Det vil sige, at man i Venstre åbenbart ikke accepterer og ikke forstår, at en væsentlig del af den nødvendige samfundsproduktion foregår i den offentlige sektor, og at den private sektor, som hr. Oppfeldt roser så meget og snakker så meget om, ikke ville overleve én eneste dag, hvis der ikke var en ganske omfattende offentlig sektor, der uddanner lærere, der uddanner vores børn, som tager sig af vores børn i daginstitutionerne, som sørger for, at vi kan komme på sygehusene, og som sørger for, at der er nogle, der kan passe vores ældre. Hvis det var sådan, at denne sektor ikke var der, kunne hr. Oppfeldts private sektor godt lukke.
Lisbeth Bech-Nielsen (SF), 2024-05-02:
Problemet er jo, at vi i det her land har tilladt nogle for vores lands størrelse helt vilde, kæmpestore finansielle supermarkeder, hvor vi har tilladt at have alt under en hat, og vi har endda for et par år siden udvidet det, så du både kan have dit realkreditlån, dit indlån og dine forsikringer og alt muligt under samme hat.
Rasmus Nordqvist (ALT), 2017-03-23:
Jeg kunne egentlig godt tænke mig at prøve at spørge lidt til ordførerens refleksioner om, at Trump jo faktisk prøver at destabilisere Europa, når han går ud og roser Brexit som en klog og smart beslutning, og når han konsekvent, før han mødes med gode statsledere som vores egen, jo mødes med højrepopulister og antieuropæiske kræfter.
Dennis Flydtkjær (DF), 2018-05-08:
Altså, en kort forklaring på, hvorfor vi ikke tog nogle penge det andet sted, er jo, at det var to aftaler, hvor der var kommet et provenu for hver af dem, og hvor vi havde bundet hinanden på, at de penge, der kom fra kontanthjælpsloftet, skulle gå til at lette skatten i bunden og ikke til samspilsproblemet. Den anden del, som så også er udfordringen, og hvorfor det måske ikke er nemt for Socialdemokratiet at være med i en løsning, er, at pengene, de 2,5 mia. kr. til at løse samspilsproblemet, i høj grad kom fra aftalen fra juni sidste år.
Frank Jensen (S), 1998-12-10:
Det lovforslag, som hr. Bendtsen selv stemte for inden sommerferien i 1997, var netop en skærpelse, sådan at domstolene skal tillægge gennemsnitligt 1 års ekstra ubetinget frihedsstraf, når der er tale om en skærpende omstændighed, og hvor der er tale om rå og brutal vold, og hvor der er tale om legemsbeskadigelser.
Eyvind Vesselbo (V), 2003-12-02:
Jeg forstår, at hr. Jørn Jespersen kom til at fortale sig i sit indlæg, da han påstod, at man havde lukket munden på folk, der arbejdede med miljøøkonomi, for i de fire institutioner, jeg nævnte, nemlig DTU, DMU, Landbohøjskolen og Det Økonomiske Råd, er der ikke nogen, der har fået lukket munden.
Lotte Bundsgaard (S), 2001-02-02:
Derudover har vi givet låneadgang til den resterende del af anskaffelsessummen på servicearealerne. Det er meget væsentlige forbedringer af kommunens likviditet og økonomi ved etablering af almene ældreboliger, og jeg kan heldigvis allerede nu mærke en stor interesse for de muligheder, forbedringerne giver.
Poul Erik Dyrlund (S), 1998-03-27:
Jeg skal sige til hr. Anders Fogh Rasmussen, at jeg godt husker, at Venstre i efteråret talte om en etårig dagpengeperiode, men jeg vil gerne minde hr. Anders Fogh Rasmussen om, at den jo var sat sammen med en treårig dagpengeperiode, som, hvis det var blevet vedtaget, havde betydet, at vi i næste uge skulle have smidt mellem 15.000 og 20.000 personer ud af dagpengesystemet.
Sophie Hæstorp Andersen (S), 2007-04-25:
Det undrer mig stadig lidt, at nogle af argumenterne for at afvise beslutningsforslaget i dag stadig væk kører på: Jamen der er tale om signalværdi, det vil ikke forebygge tvangsægteskaber osv. osv., når det, ministeren f.eks. har meldt ud i Berlingske Tidende i går, netop får en række eksperter til at sige: Jamen det her er et signal, der får stor betydning, det her er noget, som får stor betydning, selv om vi ikke efterfølgende kan rejse en lang række sager.
Simon Emil Ammitzbøll (LA), 2016-05-17:
Det er selvfølgelig rigtigt, men det er jo heldigvis ikke sådan, som hr. Peter Kofod Poulsen ellers frygtede lidt for et par debatter siden, at bare fordi der kommer en kommission med en anbefaling, så er partierne nødvendigvis bundet af, at det forholder sig på den måde, som kommissionen kommer frem til.
Thomas Danielsen (V), 2025-10-23:
Vi prioriterer jo i »Aftale om infrastrukturplan 2035« 111 mia. kr. til den kollektive transport, men kun 76 mia. kr. til vejene, så på den måde er jeg faktisk enig med Enhedslisten i, at der jo er en skævhed i forhold til de prioriteter i kroner og øre.
Christian H. Hansen (DF), 2007-04-10:
På baggrund af bl.a. Dansk Folkepartis beslutningsforslag om en klippekortordning for dyretransporter er det jo således, at Folketingets partier i øjeblikket sidder og forhandler om en klippekortordning, der skal stramme op på sanktionerne over for dem, der kører dyretransporter.
Jann Sjursen (KRF), 2002-01-31:
Jeg vil godt sige, at det er klart, at der er mange afgrænsninger og vanskeligheder med sådan et forslag, som vi har fremsat fra Kristeligt Folkepartis side, fordi vi altså har forsøgt at inddrage nogle af de erfaringer, som man især har fra Østrig, men også fra Island, erfaringer, som ikke er så gamle endda, men dog så gode, at vi har turde basere et helt beslutningsforslag på dem.
Holger K. Nielsen (SF), 2016-04-28:
Jeg mener virkelig, vi har brug for det samme her i Danmark, og på trods af at flertallet ikke vil stemme for det her – hvad jeg selvfølgelig er ærgerlig over – håber jeg på, at vi alligevel i udvalget kan finde frem til noget, som er konstruktivt, og som peger fremad.
Kim Behnke (FP), 1997-11-13:
Det vil heller ikke være hensigtsmæssigt, hvis man nedsætter udvalget, og der så fra Finansministeriet eller fra Skatteministeriet sendes medarbejdere til at være udvalgsmedlemmer, som har et bundet mandat hjemmefra om at nedlægge veto mod alt det, regeringen ikke umiddelbart bryder sig om.
Ole Birk Olesen (LA), 2021-03-10:
Det er jo smart af ministeren at sige, at nu stiller Socialdemokratiet med en anden overborgmesterkandidat, som ikke sidder i borgerrepræsentationen i dag, og som ikke er den overborgmester, man har i dag, og ikke er en del af den borgerrepræsentationsgruppe, man har i dag.
Søren Krarup (DF), 2009-05-28:
I 1849 fik vi en grundlov, der omhyggeligt sagde, at indfødsret erhverves ved lov, og det er jo for at gøre opmærksom på, at indfødsretten, som for så vidt ikke er nogen ret, men er landets gave til den enkelte, er noget, der i den grad er knyttet til selve landet, og derfor er det landets lovgivende forsamling, der meddeler den.
Frank Jensen (S), 1998-11-19:
Det østrigske EU-formandskab har således for nylig fremlagt et udkast til en fælles aktion om bekæmpelse af børnepornografi på Internettet, og på rådsmødet, vi skal have her i december, forventer jeg, at Europol får kompetence til at forebygge og bekæmpe udnyttelse af børn i forbindelse af fremstilling, salg eller distribution af børnepornografisk materiale.
Lars Løkke Rasmussen (V), 2009-05-11:
Hvis der f.eks. er problemer med at nå de fastsatte mål for udbygningen med vedvarende energi, vil vi rette op, og hvis der skulle vise sig et behov for en ekstra indsats for at nå vores klimamål, vil vi gøre det nødvendige, præcis som vi f.eks. har signaleret det i forhold til vores Kyotoforpligtelser og den nationale allokeringsplan.
Peter Duetoft (CD), 1999-12-15:
Vi tror stadig væk på, at det at have mennesker gående i en langtidsarbejdsløshedssituation og med noget aktivering, som de bestemt ikke føler er spor, spor gavnlig for noget, er langt mere skadeligt for det danske samfund, end at man sætter nogle mennesker til at lave noget, vi faktisk har brug i det danske samfund.
Anne Valentina Berthelsen (SF), 2020-05-05:
Det kunne vi også godt have tænkt os noget mere af i SF, så derfor vil vi egentlig gerne kvittere til de partier, som har indkaldt til den her debat, for det synes vi er gavnligt, altså at man får taget en snak om, hvad det egentlig er, vi vil hver især, for så er der ligesom kradset hul på bylden.
Thomas Danielsen (V), 2013-03-14:
Det fjerde delelement i dette lovforslag er, at definitionen af egentligt erhvervsmæssigt husdyrhold ændres på baggrund af anbefalingerne fra arbejdsgruppen, der blev nedsat i starten af 2011, og – som det foreslås – at fastsætte regler om uddannelseskrav i forbindelse med mindre husdyrbesætninger.
Mette Abildgaard (KF), 2016-11-22:
Jeg har ikke lagt mig fast på nogen færdig position, men det er klart, at når man både spiller en aktiv og stor rolle i en sektor og så samtidig får til opgave at skulle føre et neutralt tilsyn, er der grund til, at vi gør os nogle overvejelser, om det er sådan helt hensigtsmæssigt.
Ulla Tørnæs (V), 2004-04-28:
Jeg vil gerne lige afslutte, hvad jeg var ved at redegøre for vedrørende den skole, som fru Louise Frevert specifikt har nævnt i spørgsmålet, nemlig at Undervisningsministeriet som nævnt besøgte skolen i efteråret 2003 som led i en besøgsrunde, hvor Undervisningsministeriet besøgt 36 frie grundskoler.
Karen Ellemann (V), 2009-05-13:
Til at fru Mette Frederiksen gerne vil debattere børnefattigdom og børn i fængsel osv., må jeg sige, at i forhold til børn, der fængsles, kan jeg forstå på justitsministeren at der tages store hensyn til, at børn holdes adskilt fra voksne, hvis de placeres i fængsler eller arresthuse.
Arne Toft (S), 2005-05-20:
Så synes jeg, man skal være ærlig, jeg synes ikke, det gør noget, at man siger, at hvis der skal være stordriftsfordele, og hvis der skal komme en milliard ud af det, så skal det også foregå nogenlunde, som det er foregået på Bornholm med forholdsvis store besparelser på personalet, skolenedlæggelser og institutionsnedlæggelser.
Thomas Krog (SF), 2006-05-24:
Er det ikke tåbeligt, at vi i vores daginstitutioner ikke udnytter den her enestående mulighed for i hverdagen at støtte børn fra udsatte familier, så de får en fair chance i livet, at vi faktisk undlader en sådan betydningsfuld forebyggende indsats på grund af, hvad man kan kalde kortsigtede økonomiske sparehensyn?
Simon Emil Ammitzbøll (LA), 2011-11-10:
Med hensyn til de her afgifter, vi taler om, har hr. John Dyrby Paulsen som socialdemokrat det slet ikke dårligt med at være som en anden sherif af Nottingham, der kommer og tager de fattiges sidste skærv med de her afgifter, som nu bliver pålagt ganske almindelige fødevarer?
Jens Vibjerg (V), 2003-12-17:
Så er det glædeligt, at de så efterfølgende i stor udstrækning får fodfæste på den arbejdsplads, de er kommet ud i jobtræning på. Andre finder så, mens de er i jobtræning, fodfæste på en anden arbejdsplads, men mange bliver hængende på den arbejdsplads, de kommer ud på, og dermed forøges arbejdsstyrken på virksomheden.
Pernille Rosenkrantz-Theil (S), 2012-12-17:
Det forslag, vi behandler her, må Dansk Folkepartis ordfører bekræfte kun går frem til den 1. juli, og vi har lagt et forslag frem, hvor man både får forsørgelse i det halve år – og dermed ikke mister dagpengeretten – og oven i købet får mulighed for at tage en uddannelse på statens regning.
Per Clausen (EL), 2010-04-26:
Der er jo ikke nogen tvivl om, at de to punkter, der handler om pligt til ugentlig lægelig vurdering af tvangsfikseringer, der udstrækkes ud over 48 timer, og om, at der etableres adgang til at få det psykiatriske patientklagenævns afgørelse vedrørende oppegående tvangsfiksering indbragt for retten, selvfølgelig er rigtige og fornuftige forslag, under forudsætning af at det underliggende system fungerer godt nok, og det er jeg ikke overbevist om.
Jørn Dohrmann (DF), 2013-10-31:
De vil gerne have penge for nummerplader og den slags ting, og her kan man oven i købet sige, at et sæt nummerplader kommer man hurtigt til at give 1.400 kr. for, hvis man skal ud og have dem nede i den lokale synshal, og så kan man få 1.500 kr., den dag man skrotter bilen, men indimellem skal man lige betale et årligt gebyr.
Lea Wermelin (S), 2016-11-11:
Altså, jeg må sige, det overrasker mig noget, at ordføreren kan stå og sige det, når vi ved, at der er 33.000 kvinder, som hvert eneste år bliver udsat for vold i hjemmet, og at der er lige så mange børn, som lever i familier, hvor man enten bliver udsat for vold eller overværer vold.
Jens Joel (S), 2015-05-13:
Det, vi fra socialdemokratisk side vender os imod i det her forslag, er jo ikke, at man gør noget for biodiversiteten i skovene, for det er vi sådan set enige i at man skal, og vi synes også, at folk, der har været med til at finde de penge til det, kan være med til at diskutere, hvad det er for noget.
Eyvind Vesselbo (V), 2009-05-14:
Jeg har sagt, at hvis det her stof, bisfenol-A, er så farligt, at det videnskabeligt kan bevises, at det har konsekvenser for et barn, der sidder med en sutteflaske og sutter på det der øverste i sutteflasken, skal det selvfølgelig forbydes.
Sophie Løhde (V), 2008-05-08:
Læser man så videre i referatet, er Enhedslistens ordfører så venlig senere i debatten at komme med den serviceoplysning, at der i 2004 på Odense Lærerseminarium var 60 minutter til én studerende, 100 minutter til en gruppe på to og 130 minutter til en gruppe på tre.